Still Standing (Ελλάδας)

Το "Still Standing" είναι η ελληνική εκδοχή του ισραηλινού παιχνιδιού γνώσεων "La'uf al HaMillion" και ειχε προβληθει από τον τηλεοπτικό σταθμό ΑΝΤ1 τις σεζόν 2017-2021. Παρουσιάστρια είναι η Μαρία Μπεκατώρου.

Κανόνες 
Ένας κεντρικός παίκτης προσπαθεί να κερδίσει δέκα παίκτες που βρίσκονται γύρω του. Ο κεντρικός παίκτης διαλέγει με ποιόν από τους παίκτες θέλει να μονομαχήσει. Όποιος παίκτης χάσει, ανοίγει η καταπακτή και πέφτει στο "κενό". Και το παιχνίδι συνεχίζεται έτσι μέχρι ο κεντρικός παίχτης να χάσει ή να κερδίσει τους αντίπαλούς του και να κερδίσει 30.000 €. Ο κεντρικός παίκτης διαθέτει 3 πάσο τα οποία χρησιμοποιεί αν δεν ξέρει την απάντηση. Επίσης, κάθε παίκτης, εκτός από τον κεντρικό παίκτη, έχει ένα κέρμα μπροστά του. Αν κερδίσει τη μονομαχία ο κεντρικός παίκτης, κερδίζει αυτός τα χρήματα του κέρματος που βρίσκεται μπροστά από τον παίκτη με τον οποίο μονομαχεί ενώ αν κερδίσει τη μονομαχία ο άλλος παίκτης, παίρνει τα χρήματα αυτός. Στην 1η σεζόν (2017 - 2018) όταν ο κεντρικός παίκτης έχανε έπαιρνε τη θέση του ένας νέος παίκτης. Απ' τη 2η σεζόν (2018 - 2019) κι ύστερα όταν ο κεντρικός παίκτης τύχει να χάσει παίρνει τη θέση του ο παίκτης ο οποίος τον έχει μόλις κερδίσει και παραλλήλως κερδίζει τα χρήματα τα οποία βρίσκονται στο κέρμα μπροστά του. Επίσης, στη 2η σεζόν, εκτός από τις βασικές ερωτήσεις, προστέθηκαν και τρεις κατηγορίες ερωτήσεων: "Βρες τον στίχο", "Εικόνες" και "Αναγραμματισμός". Στην 3η σεζόν προστέθηκε μια ακόμα νέα κατηγορία: "Η λίστα" και στην 4η οι κατηγορίες: "Βρες το στίχο - Video edition", "Ναι ή όχι" και "Ποιος το είπε". Επίσης στην 4η σεζόν προστέθηκε ο Bonous round όπου ο κεντρικός παίκτης επιλέγει εκείνος την κατηγορία με την οποία θ' αντιμετωπίσει τον αντίπαλο. Αν ο 
κεντρικός παίκτης φτάσει στον 7ο αντίπαλο και τον κερδίσει, βγαίνει απ' την καταπακτή επειδή έχει τη δυνατότητα να φύγει απ' το παιχνίδι παίρνοντας το μισό ποσό απ' αυτό το οποίο βρίσκεται στον πίνακα συν το ποσό το οποίο είχε στο κέρμα του σαν αντίπαλος. Αν όμως πει πως παραμένει στο παιχνίδι, παίρνει δώρο ένα ακόμα πάσο, ξαναμπαίνει στην καταπακτή
και αντιμετωπίζει τον 8ο αντίπαλο. Αν τον κερδίσει κι αυτόν, ξαναβγαίνει απ' την καταπακτή επειδή τότε πλέον μπορεί να φύγει απ' το παιχνίδι με όλο το ποσό το οποίο έχει συγκεντρωθεί μέχρι τότε. Σύμφωνα με τα μέχρι στιγμής δεδομένα, σε πολύ σπάνιες περιπτώσεις έχει συμβεί κεντρικός παίκτης να ἐφτασε μέχρι το 10ο αντίπαλο και να κέρδισε 30.000 ευρώ. Οι περισσότεροι εγκαταλείπουν το παιχνίδι μόλις φτάσουν στον 7ο ή στον 8ο αντίπαλο. Επίσης στην περίπτωση που έχουν φύγει όλοι οι υπόλοιποι αντίπαλοι κι έχει μείνει μόνο ένας τελευταίος και αποφασίσει ο κεντρικός παίκτης να τον αντιμετωπίσει κι αυτόν, αυτός δε διεκδικεί το ποσό το οποίο βρίσκεται στο κέρμα το οποίο έχει μπροστά του αλλά το ποσό το οποίο έχει συγκεντρωθεί μέχρι εκείνη τη στιγμή στον πίνακα.

Still Standing: Golden Edition 
Το Still Standing: Golden Edition είναι μια spin-off εκπομπή του Still Standing, η οποία προβλήθηκε το 2020 και έγινε με αφορμή τα 30 χρόνια λειτουργίας του ANT1. Ως παίκτες βρίσκονται ηθοποιοί, παρουσιαστές, δημοσιογράφοι αλλά και τραγουδιστές που συμμετείχαν σε σειρές και εκπομπές του τηλεοπτικού σταθμού. Οι ερωτήσεις έχουν θέμα σειρές και εκπομπές του σταθμού, καθώς και άτομα που πέρασαν από τα τηλεοπτικά πλατώ του σταθμού.

Απήχηση 
Το τηλεπαιχνίδι, μετά την επιτυχία του, ανανεώθηκε το 2018 για 2η σεζόν, ενώ το 2019 ανακοινώθηκε ότι θα συνεχίσει και για 3η. Το 2020 ανακοινώθηκε ότι θα συνεχίσει για 4η σεζόν. Το 2021 ανακοινώθηκε ότι το τηλεπαιχνίδι δεν θα συνεχίσει για 5η σεζόν, ολοκληρώνοντας έτσι τον κύκλο του στα 665 επεισόδια. Η 1η σεζόν ολοκληρώθηκε σε 178 επεισόδια, η 2η σε 192, η 3η σε 135 ενώ η 4η και τελευταία σε 150.

Επισκόπηση

Still Standing

Still Standing: Golden Edition

Παραπομπές 
https://www.antenna.gr/stillstanding

Ελληνικά τηλεπαιχνίδια